กรมประมง เตรียมนำเสนอผลงานที่น่าสนใจของภาคการประมงไทยสู่เวทีการประชุมสุดยอดผู้นำอาเซียนที่ไทยจะเป็นเจ้าภาพในปีนี้
กรมประมงเตรียมนำเสนอผลงานที่น่าสนใจของภาคการประมงไทยสู่เวทีการประชุมสุดยอดอาเซียนที่ไทยจะเป็นเจ้าภาพในปีนี้นายอรุณชัย พุทธเจริญ รองอธิบดีกรมประมง กล่าวว่า สำหรับการนำเสนอผลงานของภาคการประมงไทยในการประชุมสุดยอดอาเซียนครั้งนี้เป็นการดำเนินงานภายใต้กรอบการประชุมคณะทำงานประมงอาเซียนโดยอยู่ภายใต้กรอบคณะรัฐมนตรีอาเซียนและการเกษตร ป่าไม้ โดยจะนำเสนอเรื่องของการจัดตั้ง IUU NETWORK หรือ ASEAN IUU NETWORK ซึ่งมีวัตถุประสงค์เพื่อต่อต้านการประมงผิดกฎหมายในเขตภูมิภาคอาเซียน มีการเชื่อมโยงข้อมูลระบบการเฝ้าระวัง ติดตามเรือที่มีความเสี่ยงสูงในการทำการประมงผิดกฎหมายร่วมกัน และสร้างกลไกการทำงานและความร่วมมือที่เกี่ยวข้องกับการประมง ซึ่งที่ผ่านมาได้มีการจัดประชุม The ASEAN Meeting on Combating IUU Fishing in Partnership with the EU เมื่อวันที่ วันที่ 4 – 5 เมษายน 2562 ที่ผ่านมา โดยทางคณะทำงานประมงอาเซียนจะนำความคิดเห็นที่เห็นชอบร่วมกัน นำเสนอในการประชุมที่ประเทศเวียดนามปลายเดือนนี้อีกด้วย นอกจากนี้ประเทศไทยเป็นประเทศที่ปราศจากการทำการประมงผิดกฎหมายตามหลักสากล และมีการจัดบริหารทรัพยากรอย่างยั่งยืนและทางด้านภาคอุตสาหกรรมประมงของประเทศไทยมีความสำคัญระดับโลก มีมาตราฐานและได้รับการยอมรับตามหลักสากล